Dávid Verrasztó

| Mitalit | Mitalit | Mitalit |  |
| --- | --- | --- | --- |
|  Dávid Verrasztó. |  Dávid Verrasztó. |  Dávid Verrasztó. |  |
Maa:   Unkari
Miesten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Kazan 2015 | 400 m sekauinti |  |
|  Hopeaa | Budapest 2017 | 400 m sekauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Pronssia | Istanbul 2012 | 400 m sekauinti |  |
|  Pronssia | Doha 2014 | 400 m sekauinti |  |
|  Pronssia | Windsor 2016 | 400 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Berliini 2014 | 400 m sekauinti |  |
|  Kultaa | Lontoo 2016 | 400 m sekauinti |  |
|  Kultaa | Glasgow 2018 | 400 m sekauinti |  |
|  Hopeaa | Budapest 2010 | 400 m sekauinti |  |
|  Hopeaa | Debrecen 2012 | 400 m sekauinti |  |
|  Hopeaa | Rooma 2022 | 400 m sekauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Eindhoven 2010 | 400 m sekauinti |  |
|  Kultaa | Herning 2013 | 400 m sekauinti |  |
|  Kultaa | Netanya 2015 | 400 m sekauinti |  |
|  Hopeaa | Istanbul 2009 | 400 m sekauinti |  |
|  Hopeaa | Szczecin 2011 | 400 m sekauinti |  |
|  Hopeaa | Chartres 2012 | 400 m sekauinti |  |
Dávid Verrasztó (s. 22. elokuuta 1988 Budapest) on unkarilainen sekauinnin MM-mitalisti ja Euroopan-mestari. Hän edustaa Jövő SC -seuraa ja on pituudeltaan 180 cm.
Verrasztó saavutti nuorten EM-kilpailuissa kultaa 200 ja 400 metrin sekauinnissa 2005 sekä hopeaa 400 ja pronssia 200 metrin sekauinnissa 2006. Hän saavutti 400 metrin sekauinnissa hopeaa Istanbulin lyhyen radan EM-kilpailuissa 2009 ajalla 4.00,10. Budapestin pitkän radan EM-kilpailuissa 2010 hän sai 400 metrin sekauinnissa hopeaa ajalla 4.12,96 ja oli 200 metrin sekauinnissa kuudes. Saman vuoden lopulla hän voitti 400 metrin sekauinnin lyhyen radan Euroopan-mestaruuden Eindhovenissa ajalla 4.03,06 ja sijoittui Dubain lyhyen radan MM-kilpailuissa neljänneksi.
Verrasztó sijoittui 2011 Shanghain MM-kilpailuissa 400 metrin sekauinnissa kuudenneksi ja karsiutui 200 metrillä välierissä. Saman vuoden Szczecinin lyhyen radan EM-kilpailuissa hän saavutti 400 metrin sekauinnissa hopeaa ajalla 4.03,03. Debrecenin pitkän radan EM-kilpailuissa 2012 hän oli samalla matkalla niin ikään toinen ajalla 4.14,23 ja 200 metrin sekauinnissa kuudes. Lontoon olympialaisissa hän karsiutui molemmilla sekauintimatkoilla alkuerissä. Vuoden 2012 lopulla hän saavutti 400 metrin sekauinnissa lyhyen radan EM-hopeaa Chartres'ss 2012 ajalla 4.02,54 ja MM-pronssia Istanbulissa ajalla 4.02,87.
Verrasztó sijoittui vuonna 2013 Barcelonan MM-kilpailuissa 400 metrin sekauinnissa kuudenneksi ja voitti lyhyen radan Euroopan-mestaruuden Herningissä ajalla 4.03,48. Hän saavutti 2014 samassa lajissa pitkän radan Euroopan-mestaruuden Berliinissä ajalla 4.11,89 ja lyhyen radan MM-pronssia Dohassa ajalla 4.01,82. Hän saavutti Kazanin MM-kilpailuissa 2015 hopeaa 400 metrin sekauinnissa ajalla 4.09,90. Hän voitti 400 metrin sekauinnin lyhyen radan Euroopan-mestaruuden Netanyassa 2015 ajalla 4.02,43.
Verrasztó voitti 400 metrin sekauinnin pitkän radan Euroopan-mestaruuden Lontoossa 2016 ajalla 4.13,15. Rio de Janeiron olympialaisissa hän oli 400 metrin sekauinnin alkuerissä kahdestoista karsiutuen loppukilpailusta. Windsorin lyhyen radan MM-kilpailuissa 2016 hän sijoittui 400 metrin sekauinnissa kolmanneksi ajalla 4.01,56. Budapestin MM-kilpailuissa 2017 hän saavutti 400 metrin sekauinnissa hopeaa ajalla 4.08,38. Hän voitti saman lajin pitkän radan Euroopan-mestaruuden Glasgow'ssa 2018 ajalla 4.10,65. Gwangjun MM-kilpailuissa 2019 hän karsiutui 400 metrin alkuerissä oltuaan kolmastoista.
Verrasztó sijoittui vuodelle 2021 siirretyissä Tokion olympialaisissa neljänneksi 400 metrin sekauinnissa. Hän saavutti samassa lajissa hopeaa Rooman EM-kilpailuissa 2022 ajalla 4.12,58.
Myös Dávid Verrasztón isä Zoltán Verrasztó, täti Gabriella Verrasztó ja sisar Evelyn Verrasztó ovat olympiauimareita.